Idoia Ibañez Ozores

Idoia Ibañez Ozores (Bilbo, 1962ko irailaren 2a) Espainiako bandera zuten merkataritza-ontzietako agintea izan zuen lehen emakume kapitaina izan zen, 1994an.

 Biografia 
Begoñako (Bilbo) Amatasun Etxean jaio zen. Bere amak San Inazioko Sol tabernan egiten zuen lan lehenik, eta, geroago, Gurutzetako Ospitalean. Bere aita, Bilbaína de Montajes enpresan aritu zen lanean eta ondoren Grúas Aldaiturriaga enpresan. Bizilekuz asko aldatzen ziren eta marinel asko ezagutu zituen, aitaren lagunik onena kapitaina zen.

Candás-eko San Félix eta Barakaldoko Montecabras ikastetxeetan ikasi zuen, gaur egun Mukusuluba izenez ezagutzen dena. Portugaleteko Nautika Eskolan sartu zen 1980.urtean, non emakumezko hiru ikasle bakarrik zeuden, ehun eta hogeita bost ikasletik, lehenengo ikasturtean. 1979-1980 ikasturtea emakumeek Espainian Nautika ikasteko aukera izan zuten lehena izan zen.
1984an Algecirasko badiatik Italiarako bidean, 210 metroko luzera eta berrogeita bost mila tonako desplazamendua zuen petrolio-ontzi batean nahitaezko nabigazio-praktikak egiten ari zela, Italiara egindako bidaian Algeciraseko badiatik irtetean, kapitainak esan zion zubian guardiaren kargu geratzeko. Proba modu eraginkorrean egin eta gainditzean, behin betiko urratsa eman zuen, urte batzuk geroago, agintea zuen Merkataritza Nabigazioko Kapitaina lehen emakumea izateko.1986an lizentziatu zen.1993an, merkataritza-ontzidiko kapitain titulua lortu zuen.

Ofizial gisa nabigatu zuen eta Compañía Logística de Hidrocarburos (CLH, Campsa ohia) enpresaren ontzietan aritu zen agintean  1985 eta 2000 urteen artean. 1992an Campero ontziaren agintea hartu zuen, 2500 tonako pisu hileko gabarra, bunkering egiten zuena Bartzelonan.

Espainiako Merkataritza Nabigazioan aginte eraginkorra zuen lehen emakume kapitaina izan zen, ontzi handi bat, Camponalón petrolio-ontzia, gidatu zuen kapitain titulua zuen lehen emakumea. 

Europako eta Afrika Iparraldeko ibai- eta itsas-uretako petrolio-ontziekin 17 urtez ibili ondoren, Repsolen lan egin zuen vetting-eko ikuskatzaile gisa, mundu osoko portuetan aritzen ziren itsasontzietan, eta, ondoren, segurtasun- eta ingurumen-kudeatzaile eta vetting-a izan zen. Konpainiak kontratatzen zituen itsasontziek segurtasun- eta ingurumen-arauak betetzen zituztela egiaztatu zuen, eta arau horietako asko nazioarteko legedia baino handiagoak ziren, erretiroa hartu arte 

MMko Kapitainen Bizkaiko Elkarteko elkartekidea eta zuzendaritza-batzordeko kidea da eta Bizkaiko Astronomia Elkarteko kidea da. Elanchove baporearen erakusketako komisarioa izan zen.

 Erreferentziak 

 Kanpo estekak 

 ''Emakumea itsasoan: betetako ametsen istorioak'', bere bizitza itsasokoarekin lotzera ausartu zirenei eskainia, Radio Euskadiko "Boulevard", 2023ko azaroaren 22a
 Astronomia eta Nabigazioa - Kapt. Idoia Ibañez Ozores., Bizkaiko Astronomia Elkartea, 2024ko ekainaren 6a
 Bideo erakusketa: Elanchove baporearen hondoratze misteriotsua. Hizlaria Idoia Ibáñez Ozores, Plasentia Butroeko Itsas Museoa, 2024ko abenduaren 28a

Kategoria:Barakaldarrak
Kategoria:Kapitainak
Kategoria:Emakume aitzindariak
Kategoria:Emakume kapitainak